— Узяць, напрыклад, профільнае навучанне. Вядома, шмат у чым гэтае новаўвядзенне мае станоўчы характар. Але на мой суб’ектыўны погляд, яно не да канца дапрацаванае. Дзеці аказаліся залішне загружанымі. Яны вымушаны “цягнуць” і базавы ўзровень, і павышанае вывучэнне пэўных прадметаў. Мне здаецца, варта перагледзець вучэбныя праграмы. Можа, у нейкай ступені палегчыць для навучэнцаў профільных класаў вывучэнне няпрофільных прадметаў, бо зараз нашы дзеці часта хварэюць па прычыне менавіта залішняй вучэбнай перагрузкі, — сцвярджае Галіна Бяляева.